Konstantin Batjusjkov
Store norske leksikon,Språk og litteratur,Litteratur i verden,Europa,Russland og Sovjetunionens litteratur,Russlands litteratur på 1800-tallet
Konstantin Batjusjkov var en russisk forfatter og en av representantene for overgangen mellom klassisisme og førromantikk i russisk poesi.
Batjusjkov deltok i Napoleonskrigene mellom 1806 og 1814, i perioder avbrutt av skader og sykdom. Hans dikteriske løpebane er konsentrert til årene 1810–1820. Batjusjkovs diktning karakteriseres av epikureisk livsnytelse og erotisk lidenskap, men oftest med en melankolsk-elegisk undertone. Til hans beste arbeider hører elegiene En venns skygge (Ten druga, tilegnet vennen Ivan Petin, som falt ved slaget om Leipzig i 1813) og Den døende Tasso (Umirajusjtsjij Tass). I 1822 ble Batjusjkov rammet av sinnssykdom og sluttet å skrive. Les mer i Store norske leksikon Russlands litteratur